3. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝ. ΠΡΟΝΟΙΑΣ Αριθ. 204495 της 15/25 Ιουν. 1951 Περί επιστροφής νοσηλείων αχρεωστήτως εισπραχθέντων. Έχοντες υπ’ όψιν τας διατάξεις του άρθρ. 5 του υπ’ αριθ. 834/48 Α.Ν. και τας διατάξεις του Νόμ. 1646/51 «περί κυρώσεως του Α.Ν. 1500/50 «περί ρυθμίσεως των εκτός δημοσίας ληψοδοσίας ειδικών λογαριασμών κλπ.», αποφασίζομεν: Συμπληρούντες την υπ’ αριθ. 50543 κοινήν απόφασιν των Υπουργών Οικονομικών και Κοινωνικής Πρόνοιας, δημοσιευθείσαν εις το υπ’ αριθ. 30 φύλλον Ε.Κ. (Τεύχος Β΄) της 19 Φεβρ. 1951, ορίζομεν τα κάτωθι: Ι. Οσάκις παρίσταται ανάγκη επιστροφής αχρεωστήτως εισπραχθέντων εξόδων νοσηλείας, αύτη θα ενεργήται προκειμένου περί Κρατικών και Προσωρινών Νοσοκομείων εις βάρος των χρηματικών ενταλμάτων προπληρωμής, των εκδιδομένων συμφώνως προς την παρ. VI της αποφάσεως ταύτης δια την πληρωμήν των δι’ αυτής οριζομένων δαπανών, προκειμένων δε περί των Νοσοκομείων του Α.Ν. 965/37 δια τακτικών χρηματικών ενταλμάτων, εκδιδομένων εις βάρος εγγραφομένης ειδικής πιστώσεως του Πρ/σμού του Νοσοκομείου. ΙΙ. Δικαιολογητικά δια την επιστροφήν των νοσηλείων τούτων ορίζομεν τα κάτωθι: 1)Αίτησιν του δικαιούχου, 2) την απόδειξιν καταβολής των εξόδων νοσηλείας, 3) αντίγραφον φύλλου νοσηλείας εμφαίνοντος την χρονολογίαν εισόδου και εξόδου του ασθενούς εάν επραγματοποιήθη η εισαγωγή του ασθενούς εις το Νοσοκομείον, 4) εκκαθάρισιν του σχετικού λογ/σμού, ενεργουμένην υπό του Λογιστού του Νοσοκομείου, 5) Διαταγήν του Διευθυντού του Νοσοκομείου περί επιστροφής των αχρεωστήτως εισπραχθέντων και 6) εξοφλητικήν απόδειξιν του επιστρεφομένου ποσού. Η παρούσα δημοσιευθήτω δια της Εφημερίδος της Κυβερνήσεως και κοινοποιηθήτω μερίμνη της Γενικής Διευθύνσεως Υγιεινής του Υπουργείου Κοινωνικής Προνοίας εις τα Κρατικά και Προσωρινά Νοσοκομεία ως και του Νόμ. 965/37. 